‘हम’ अथवा ‘मैं’ जब शरीर है ही नहीं, तो यह माता-पिता, भाई-बहिन, पुत्र-पुत्री, मौसी-मौसा, हित-नात, सगा-सम्बन्धी आदि होने का सवाल ही नहीं बनता है। इतना ही ही नहीं, यथार्थतः देखा जाय तो ईं लोगों से ‘हम’ अथवा ‘मैं’ का कोई सम्बन्ध कायम रखने की बात ही नहीं होती क्योंकि ये उपरोक्त समस्त सम्बन्ध या रिश्ता-नाता मात्र शारीरिक होता है और जीव के लिए तो ये ऐसा ‘मीठा-जहर’ होते हैं कि न तो इन्हे छोड़ते बनता है और न रहते बनता है परन्तु अन्ततः यदि इस ‘मीठे-जहर’ रूपी मीठे लगाव को समाप्त नहीं किया गया, तो व्यक्तिगत, पारिवारिक, सामाजिक, आर्थिक, राजनैतिक तथा आध्यात्मिक आदि समस्याओं में से कुछ को भी किसी अन्य तौर-तरीके से सुलझाया नहीं जा सकता है।